แฟนเป็นผื่นคันตามตัวค่ะ แล้วจะกลายเป็นตุ่มใส พอแตกแล้วจะกลายเป็นสะเก็ด​ แฟนชอบเกาค่ะ ตอนนี้ลามไปทั่วตัว ไปหาเฉพาะทางมา ทั้งกินทั้งทา ก็ดีขึ้น พอหยุดยาก็กลับมาเป็นเหมือนเดิม ควรทำไงดีคะ
สวัสดีค่ะ ผื่นคันตามตัว อาจเกิดจาก1.ตุ่มแพ้จากการสัมผัส เช่น สบู่ โลชั่น น้ำหอม เป็นตุ่มแดง คัน อาจมีลักษณะผิวลอก2.ตุ่มแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ เป็นตุ่มแดงคัน3. เชื้อราที่ผิวหนัง4. ตุ่มคันจากการแพ้แสง คือเป็นหลังไปสัมผัสแสงแดด แต่พบได้น้อย5. ผื่นลมพิษเฉียบพลันจากการแพ้อาหาร เกสรดอกไม้ ฝุ่น6. ตุ่มถูกแมลงกัด มักคันมาก เป็นตุ่มนูนแดง7 ตุ่มน้ำพองจากภูมิคุ้มกันสำคัญตอนนี้คือไม่ไปแกะเกาบริเวณที่คันเพราะอาจเพิ่มโอกาสการติดเชื้อแบคทีเรียที่ผิวหนังได้ ทำความสะอาดผิวหนังด้วยน้ำเปล่าสะอาด หลีกเลี่ยงการใช้สบู่ถูโดยตรง ถ้าคันมากสามารถรับประทานยาแก้แพ้กลุ่มต้านฮิสตามีนได้ ยังไม่เอายาอะไรไปทาเองเพราะยังไม่ทราบการวินิจฉัยว่าเป็นอาการคันจากสาเหตุใดในกรณีนี้ยังมีความเป็นไปได้หลายอย่าง จำเป็นต้องตรวจร่างกายเพื่อเห็นรอยโรคและลักษณะการกระจายตัวของโรคด้วยจึงจะให้การวินิจฉัยที่แน่นอนได้ หากตุ่มยังลุกลาม แดง คันมาก มีไข้ร่วมด้วย จึงควรไปพบแพทย์อีกครั้ง